Държавен вестник, бр. 77, 2023 г., стр. 153

БРОЙ  77	
Д Ъ Р Ж А В Е Н  В Е С Т Н И К 	
СТР.  153  
2 ИДП следва да спазват минималните изис-
квания за мрежова информационна сигурност 
в изпълнение на изискванията на Наредбата 
за минималните изисквания за мрежова и 
информационна сигурност, приета с ПМС 
№ 186 от 2019 г.
Чл. 52. (1) Обемът и видът на предоставя-
ната информация са определени в НРД, като 
се спазват реквизитите на установените в този 
договор документи.
(2) Националната здравноосигурителна 
каса публикува на своята официална интернет 
страница формати на електронния документ 
за отчет на извършената дейност и електронни 
финансови документи, изисквани от НРД.
Чл. 53. (1) Изпълнителите на дентална по-
мощ са задължени да предоставят изискваната 
с НРД информация във формат, начин и в 
срокове, определени в глави десета и седем-
надесета и приложение № 2.
(2) Националната здравноосигурителна 
каса предоставя обратна информация на УС 
на БЗС за изпълнението на бюджета на НЗОК 
в частта на здравноосигурителните плащания 
за извънболнична дентална помощ съгласно 
чл. 122.
Чл. 54. Изпълнителите на дентална помощ 
са задължени да предоставят съхраняваната 
при тях информация по чл. 51 при проверка 
от контролните органи на НЗОК/РЗОК.
Чл. 55. При промени в нормативната 
база, които налагат изменение на работните 
процедури и изискванията към медицинския 
софтуер, промените се публикуват на офици-
алната интернет страница на НЗОК в срок не 
по-малък от 30 дни преди прилагането им, в 
случай че срокът не противоречи на влизането 
в сила на нормативния акт.
Чл. 56. Лечебното заведение – ИДП, сво-
евременно уведомява НЗОК/РЗОК при про-
мяна на личния професионален код (ЛПК) 
на лекарите по дентална медицина, работещи 
по договор с НЗОК в това лечебно заведение.
Чл. 57. Националната здравноосигурител-
на каса е задължена да съхранява данните 
за ЗОЛ и ИДП за периода, регламентиран в 
чл. 67 ЗЗО.
Чл. 58. Националната здравноосигурител-
на каса е задължена да използва и предоставя 
данните, свързани с личността на ЗОЛ и ИДП, 
в съответствие с изискванията по чл. 68, ал. 1 
и 2 ЗЗО и Закона за защита на личните данни.
Чл. 59. (1) Националната здравноосигури-
телна каса е задължена да предоставя на ЗОЛ 
при поискване информация за ИДП, сключили 
договор с РЗОК, съдържаща данните по чл. 64, 
ал. 2 ЗЗО, чрез портала на НЗОК.
(2) Националната здравноосигурителна 
каса предоставя на ИДП електронна услуга за 
проверка на актуалната здравноосигурителна 
книжка на ЗОЛ и извършените и отчетени в 
НЗОК дентални дейности на едно ЗОЛ.
Чл. 60. (1) На основание чл. 50 ЗЗО при 
ползване на дентална помощ лечебното за-
ведение – изпълнител на дентална помощ, 
изисква от лицата представяне на документи, 
удостоверяващи самоличността им съгласно 
Закона за българските лични документи.
(2) От лицата, на които не се издават 
документи по ал. 1, се изискват документи, 
удостоверяващи самоличността им съгласно 
националното законодателство на държавата, 
чиито граждани са лицата.
(3) Лицата в производство за предоставяне 
на статут на бежанец или право на убежище 
представят удостоверяващ самоличността им 
документ, издаден от Държавната агенция за 
бежанците.
(4) Лицата в процедура по издаване на 
документ, удостоверяващ самоличността 
им, поради изгубване, кражба, повреждане, 
унищожаване, подмяна и промяна в данните 
представят декларация по чл. 17, ал. 1 от Пра-
вилника за издаване на българските лични 
документи или друг документ, удостоверяващ 
изброените обстоятелства, издаден от съот-
ветните компетентни органи.
Г л а в а  ч е т и р и н а д е с е т а
УСЛОВИЯ И РЕД ЗА КОНТРОЛ ПО ИЗПЪЛ-
НЕНИЕТО НА ДОГОВОРИТЕ
Чл. 61. (1) Контролът по изпълнение на 
договорите за оказване на дентална помощ се 
извършва в съответствие с раздел Х от ЗЗО 
и глава осемнадесета.
(2) Условията и редът за осъществяване 
на контрол по ал. 1 се определят в глава 
осемнадесета и с инструкция, издадена от 
управителя на НЗОК на основание чл. 72, 
ал. 10 ЗЗО, която се публикува на официал-
ната интернет страница на НЗОК.
Чл. 62. (1) Управителят на НЗОК упраж-
нява цялостен контрол върху изпълнението 
на договорите чрез:
1. длъжностни лица – служители на НЗОК;
2. длъжностни лица от РЗОК – контро-
льори.
(2) Директорът на РЗОК упражнява кон-
трол върху изпълнението на договорите чрез 
длъжностни лица на РЗОК – контрольори.
Чл. 63. (1) Длъжностните лица – слу-
жители на НЗОК, длъжностните лица от 
РЗОК – контрольори, осъществяват внеза-
пен контрол по изпълнение на договорите с 
изпълнителите на дентална помощ, контрол 
преди заплащане на оказаната медицинска 
помощ и последващ контрол.
(2) Контролът по ал. 1 може да се извърш-
ва и чрез проверки по постъпили жалби от 
здравноосигурени лица в случаите по чл. 35, 
ал. 2 ЗЗО.
(3) Контролът по ал. 1 и 2 по изпълнени-
ето на договорите с ИДП се урежда в глава 
осемнадесета.